משרד הנגב, הגליל והחוסן הלאומי

משרד הנגב והחוסן הלאומי הוא משרד ממשלתי אשר אמון על קידום וחיזוק הנגב, הגליל והחוסן הלאומי והצבתם בראש סדרי העדיפויות של מדינת ישראל. כמו כן, המשרד פועל לקידום אוכלוסיית הצעירים בישראל. בראשות המשרד עומד השר יצחק וסרלאוף.

== היסטוריה ==
המשרד הוקם בינואר 2005, מכוח החלטת ממשלת ישראל כ"המשרד לפיתוח הנגב והגליל". עם הקמתו התחייבה ממשלת ישראל להביא את הנגב ואת הגליל לידי צמיחה ושגשוג, תוך ניצול מרחב האפשרויות הקיים בהם, לפתח את הפריפריה הגאוגרפית ולהציבה בראש סדרי העדיפויות של מדינת ישראל וזאת, מתוך הבנה שעתידה של מדינת ישראל טמון בפיתוח ובחיזוק הנגב והגליל. באוקטובר 2015, הורחבו סמכויותיו בהחלטת
ממשלה 631, כך שהמשרד יטפל גם בפריפריה החברתית, שאינה בנגב ובגליל. בהתאם שונה שמו ל"המשרד לפיתוח הפריפריה, הנגב והגליל". בפברואר 2023, שונו סמכויותו כך שהטיפול בפריפריה החברתית עבר לאחריות משרד הפנים. והמשרד קיבל אחריות לטיפול בערים מעורבות, בהתיישבות הצעירה, ביישובים מאוימים ובשכונות בהן קיים שיעור גבוה של מסתננים כהגדרתם בחוק למניעת הסתננות. כמו כן קיבל המשרד אחריות לטפל באוכלוסיית הצעירים ובאזרחים הוותיקים, שעד כה היו באחריות המשרד לשוויון חברתי. בהתאם שונה שם המשרד ל"משרד הנגב, הגליל והחוסן הלאומי".

== פעילות המשרד ==
המשרד מפעיל שורת מיזמים ופרויקטים ביישובי הנגב והגליל במגוון תחומים: חינוך בלתי פורמלי, תרבות, תעסוקה, תיירות ועוד, וכן מפעיל מיזמים ופעילויות לאוכלוסיית הצעירים והאזרחים הוותיקים.

=== תאגידים ורשויות ממשלתיות הכפופות למשרד מקצועית ומיניסטריאלית ===
;הרשות לפיתוח הנגב: הוקמה בשנת 1991 ומורכבת ממועצה הכוללת את ראשי הרשויות בנגב, מנהלי משרדי הממשלה, נציגי שרים, נציגי האוניברסיטה ובית החולים, נציגי לשכות המסחר והתאחדות התעשיינים.
:תפקידיה העיקריים הם ליזום תוכניות לעידוד יזמות ופעילות לפיתוח כלכלי וחברתי של הנגב, לתאם בין משרדי הממשלה וגופים הפועלים לפיתוח הנגב, ליזום מחקרים ולספק מידע הנוגע ליזמות ופעילות בנגב.

;הרשות לפיתוח הגליל: הוקמה בשנת 1993 ומורכבת ממועצה הכוללת את ראשי כל הרשויות המוניציפליות בגליל, נציגי ממשלה, נציגי מוסדות להשכלה גבוהה, התאחדות התעשיינים, התאחדות המלאכה והתעשייה, נציגי ההסתדרות החדשה, הסתדרות הפועלים החקלאיים, ארגוני העצמאים, הסוכנות היהודית, הקרן הקיימת לישראל ונציגי ציבור.
:תפקידיה העיקריים הם קידום פעילות לפיתוח כלכלי, חברתי ומדעי-טכנולוגי של הגליל, תיאום בין משרדי הממשלה והגופים הפועלים לפיתוחו של הגליל וכן ליזום מחקרים ולספק מידע הנוגע ליזמות כלכלית בגליל.

הרשות לתכנון ופיתוח החקלאות, ההתיישבות והכפר

הרשות לתכנון היא יחידת מטה העוסקת במגוון תחומים ובהם: ייצוג במוסדות תכנון ובנייה, ייצוג במועצת מקרקעי ישראל וייזום החלטות מועצה בתחום הקרקע החקלאית והישובים הכפריים, ייזום ויישום החלטות ממשלה בנוגע למרחב הכפרי ולהתיישבות הכפרית. הרשות הועברה בשנת 2023 ממשרד החקלאות ופיתוח הכפר.

רשות הצעירים

הוקמה בשנת 2017, זאת מתוך הכרה בייחודיות ובחשיבות של אוכלוסיית הצעירים (35-18), ובמטרה לקדם אותה, לסייע במימוש הפוטנציאל הגלום בה, ולהגביר את מעורבותה בעניינים הציבוריים. בהתאם לתפיסה זו, הרשות פועלת דרך הסתכלות הוליסטית על אוכלוסיית הצעירים, ובמקביל מיישמת פעילות ישירה ופרויקטלית בנושאים נבחרים; זאת תוך דגש על פיתוח יוזמות של צעירים, טיפוח מיומנויות חברתיות ואישיות, מתן הזדמנויות שוות, צמצום פערים בין קבוצות אוכלוסייה בחברה הישראלית, התפתחות חברתית קהילתית ועוד. הרשות הועברה בשנת 2023 מהמשרד לשוויון חברתי.

==שרי המשרד ==
סמליל המשרד הקודם
סמליל המשרד לפני הוספת המילה "פריפריה" לשמו
שמעון פרס היה השר הראשון בתפקיד, החל מהקמתו של המשרד ב-10 בינואר 2005 ועד להיבחרו לנשיאות המדינה ב-13 ביוני 2007. פרס הכיר בחשיבותו הרבה של המשרד וראה בו כממשיך את מורשתו של דוד בן-גוריון. הוא טען כי "על ממשלת ישראל מוטלת החובה לחזק ולפתח את הנגב, ולדאוג כי כל תושביו יזכו לתעסוקה, חינוך ואיכות חיים ברמה גבוהה, כמו תושבי מרכז הארץ. הדבר יביא לשינוי חיוני ומהותי ליישובי הנגב, בהתאם למורשתו של רבי ומורי, דוד בן-גוריון". עם סיום כהונתו כשר לפיתוח הנגב והגליל ציין פרס כי "בשנתיים לקיומו של המשרד ברור לכל, שבלי נגב וגליל חזקים - אין עתיד למדינת ישראל".

את פרס החליף בתפקיד יעקב אדרי. אדרי נכנס לתפקיד ב-4 ביולי 2007 במקביל לכהונתו כשר לקליטת עלייה.

עם הקמת הממשלה ה-32, סילבן שלום מונה למשנה לרה"מ וגם לשר לפיתוח הנגב והגליל, כאשר מתחתיו מכהן סגן השר איוב קרא. למשרד הוקצו כתקציב כ-160 מיליון ש"ח.

בשנת 2015 מונה אריה דרעי לשר לפיתוח הפריפריה, הנגב והגליל ווכיהן בתפקיד במהלך שתי קדנציות, עד שנת 2021. מתחתיו כיהנו כסגני שרים משולם נהרי ואחריו יואב בן צור.

בשנת 2021 עם הקמתה של הממשלה ה-36, מונה עודד פורר לכהן כשר לפיתוח הפריפריה, הנגב והגליל.

בשנת 2022 עם הקמת הממשלה ה-37, מונה יצחק וסרלאוף לתפקיד שר הנגב, הגליל והחוסן הלאומי.
{| class="wikitable" align="center" width="100%" id="toc" style="text-align:center;"
|+62x62 פיקסליםשרי הנגב והגליל בממשלות ישראל
!מס'
!דיוקן
!שם
<small>(תקופת חיים)</small>
! colspan="2" |סיעה
! colspan="2" |תקופת כהונה
!ממשלה
|-
! colspan="8" |המשרד לפיתוח הנגב והגליל
|-
|1
|106x106px
|יעקב אדרי
<small>(1950-)</small>
| rowspan="3" style="background:#294078" |
| rowspan="3" |קדימה
|18 בינואר 2006
|4 במאי 2006
|השלושים
|-
|2
|98x98 פיקסלים
|<small>המשנה לרה"מ</small>
שמעון פרס

<small>(1923-2016)</small>
|4 במאי 2006
|13 ביוני 2007
| rowspan="2" |השלושים ואחת
|-
|(1)
|106x106px
|יעקב אדרי
<small>(1950-)</small>
|4 ביולי 2007
|31 במרץ 2009
|-
| rowspan="3" |3
| rowspan="3" |100x100 פיקסלים
|<small>המשנה לרה"מ</small>
סילבן שלום

<small>(1958-)</small>
| rowspan="3" style="background:#1F5AA5" |
|הליכוד
| rowspan="3" |31 במרץ 2009
| rowspan="3" |14 במאי 2015
|השלושים ושתיים
|-
| rowspan="2" |סילבן שלום
<small>(1958-)</small>
|הליכוד - ישראל ביתנו
<small>הליכוד</small>
| rowspan="2" |השלושים ושלוש
|-
|הליכוד
|-
! colspan="8" |המשרד לפיתוח הפריפריה, הנגב והגליל
|-
| rowspan="2" |4
| rowspan="2" |100x100 פיקסלים
| rowspan="2" |אריה דרעי
<small>(1959-)</small>
| rowspan="2" style="background:#000000" |
| rowspan="2" |ש"ס
| rowspan="2" |14 במאי 2015
| rowspan="2" |13 ביוני 2021
|השלושים וארבע
|-
|השלושים וחמש
|-
|6
|100x100 פיקסלים
|עודד פורר
<small>(1977-)</small>
| style="background:#99C3E1" |
|ישראל ביתנו
|13 ביוני 2021
|29 בדצמבר 2022
|השלושים ושש
|-
! colspan="8" |משרד הנגב, הגליל והחוסן הלאומי
|-
|7
|100x100 פיקסלים
|יצחק וסרלאוף
<small>(1992-)</small>
| style="background:#F0491C" |
|עוצמה יהודית
|29 בדצמבר 2022
|מכהן
|השלושים ושבע
|}

=== סגני שרים ===
{| class="wikitable"
|- bgcolor="#efefef"
! שם !! תמונה !! תחילת הכהונה !! סיום הכהונה !! סיעה
|-
| איוב קרא || 1 באפריל 2009 || 5 בפברואר 2013 || הליכוד
|-
|משולם נהרי || 27 בספטמבר 2017 || 20 בינואר 2020 || ש"ס
|-
|יואב בן צור || 25 במאי 2020 || 13 ביוני 2021|| ש"ס
|}

==קישורים חיצוניים==
* 

* [https://catalog.archives.gov.il/catalog/#!/Catalog/0b0717068001ad66#anchor0b0717068001ad66 ארכיון המשרד לפיתוח הפריפריה, הנגב והגליל] באתר ארכיון המדינה
*[http://www.galil.gov.il/ הרשות לפיתוח הגליל]
* [http://www.negev.co.il הרשות לפיתוח הנגב]
* [https://web.archive.org/web/20101228020925/http://www.silvan-shalom.co.il/article.php?id=330 חזון נגב גליל]

== הערות שוליים ==

פיתוח הפריפריה, הנגב והגליל